Document ID: 31979R1084

ΚΑΝΟΝΙΣΜΟΣ (ΕΟΚ) αριθ. 1084/79 ΤΗΣ ΕΠΙΤΡΟΠΗΣ της 30ής Μαΐου 1979 περί τροποποιήσεως του κανονισμού (ΕΟΚ) 1460/73 "περί των αιτήσεων αποδόσεως των ενισχύσεων που χορηγούνται από τα Κράτη μέλη στις αναγνωρισμένες ομάδες παραγωγών λυκίσκου"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου(1), όπως τροποποιήθηκε τελευταία από τον κανονισμό (ΕΟΚ) αριθ. 1170/77(2), και ιδίως το άρθρο 17 παράγραφος 7,
Εκτιμώντας:
ότι οι όροι σχετικά με τη χορήγηση των ενισχύσεων, που προβλέπονται στα άρθρα 8 και 9 του κανονισμού (ΕΟΚ) αριθ. 1696/71, τροποποιήθηκαν από τους ακόλουθους κανονισμούς του Συμβουλίου:
-(ΕΟΚ) αριθ. 1170/77 περί τροποποιήσεως του κανονισμού (ΕΟΚ) αριθ. 1696/71 "περί κοινής οργανώσεως αγοράς στον τομέα του λυκίσκου",
-(ΕΟΚ) αριθ. 2253/77 περί των διαρθρωτικών μέτρων στον τομέα του λυκίσκου(3),
-(ΕΟΚ) αριθ. 2254/77 περί τροποποιήσεως του κανονισμού (ΕΟΚ) αριθ. 879/73, "περί χορηγήσεως και αποδόσεως των ενισχύσεων που χορηγούνται από τα Κράτη μέλη στις αναγνωρισμένες ομάδες παραγωγών στον τομέα του λυκίσκου"(4)-
ότι απαιτείται, συνεπώς, να προσαρμοσθούν τα έντυπα σχετικά με την υποβολή αιτήσεων αποδόσεως που ορίζονται από τον κανονισμό (ΕΟΚ) αριθ. 1460/73 της Επιτροπής(5), στις τροποποιηθείσες διατάξεις, ώστε να είναι δυνατό να εξετασθεί αν έχουν τηρηθεί οι νέοι όροι επ' ευκαιρία της χορηγήσεως των ενισχύσεων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ταμείου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο Μόνο 1. Τα παραρτήματα I B 2, I C και II του κανονισμου (ΕΟΚ) αριθ. 1460/73 αντικαθίστανται από τα παραρτήματα I B 2, I C και II του παρόντος κανονισμού.
2. Τα νέα αυτά παραρτήματα πρέπει να χρησιμοποιηθούν για πρώτη φορά επ' ευκαιρία των αιτήσεων αποδόσεως σχετικά με τις δαπάνες που πραγματοποιήθηκαν κατά τη διάρκεια του έτους 1978 και που πρέπει να υποβληθούν πριν από την 30ή Ιουνίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 30 Μαΐου 1979.

Labels: 15
17
19
6